Η **Σάντρα Ο** (*Sandra Miju Oh*, 20 Ιουλίου 1971) είναι Καναδή ηθοποιός. Είναι περισσότερο γνωστή για τον ρόλο της ως Γιατρός Κριστίνα Γιανγκ (Dr. Cristina Yang) στην ιατρική δραματική τηλεοπτική σειρά του ABC, *Grey's Anatomy*, για το οποίο έχει κερδίσει Χρυσή Σφαίρα και Βραβείο του Σωματίου Ηθοποιών. Έχει επίσης παίξει αξιοσημείωτους ρόλους στις ταινίες *Under the Tuscan Sun* και *Sideways*, και ως δευτερεύον ρόλος στη σειρά του HBO *Arli$$*. Άλλες ταινίες στις οποίες συμμετείχε περιλαμβάνουν τις *The Night Listener*, *Blindness* και *Rabbit Hole*. Η δουλειά της στη σειρά *Grey's Anatomy* της χάρισε πέντε υποψηφιότητες για Έμμυ στην κατηγορία "Καλύτερος δεύτερος ρόλος σε δραματική σειρά".

Πρώτα χρόνια
------------

Η Ο γεννήθηκε στην Οττάβα, προάστιο του Νέπιεν στο Οντάριο, από μεσαίας οικονομικής τάξης μετανάστες γονείς, Κορεατικής καταγωγής, τους Ο Τζιανσού (Τζον) και την Ο Γιανγκ-ναμ, οι οποίοι μετακόμισαν στον Καναδά στις αρχές του '60. Ο πατέρας της είναι επιχειρηματίας και η μητέρα της βιοχημικός. Η Ο έχει έναν αδελφό, τον Ρέι, και μια αδελφή, την Γρέις. Μεγάλωσε σε Χριστιανικό σπίτι, ζώντας στο Κάμγουντ Κρέσεντ του Νέπιεν, όπου ξεκίνησε μαθήματα υποκριτικής και μπαλέτου από μικρή ηλικία. Μεγαλώνοντας, η Ο ήταν ένα από τα λίγα παιδιά με Ασιο-Καναδική καταγωγή στο Νέπιεν. Στην ηλικία των δέκα, έπαιξε το Μάγο του Γουόι στο στη σχολική παράσταση μιούζικαλ, *The Canada Goose*.

Αργότερα, στο σχολείο "Sir Robert Borden High School" όπου φοίτησε αλλά και υπήρξε πρόεδρος του μαθητικού συμβουλίου, ίδρυσε τον Περιβαλλοντίκό όμιλο BASE (Borden Active Students for the Environment - Ενεργοί Μαθητές του Borden για το Περιβάλλον), οδηγώντας μια εκστρατεία κατά τη χρήση ποτηριών Styrofoam. Έπαιζε επίσης φλάουτο και συνέχιζε τα μαθήματα υποκριτικής και μπαλέτου αλλά επειδή γνώριζε ότι "δεν ήταν αρκετά καλή για να γίνει επαγγελματίας χορεύτρια" τελικά επικεντρώθηκε αποκλειστικά στην υποκριτική. Το ενδιαφέρον της για τη συγκεκριμένη τέχνη την οδήγησε στο να κάνει περισσότερα μαθήματα, να παίξει σε θεατρικές παραστάσεις και να γραφτεί στον όμιλο υποκριτικής όπου και έλαβε μέρος στο "Canadian Improv Games" και "Skit Row High", μια κωμική ομάδα. Παρά τη συμβουλή των γονιών της, απέρριψε υποτροφία τεσσάρων χρόνων για δημοσιογραφία στο Πανεπιστήμιο του Κάρλετον (Carleton University) για να μελετήσει υποκριτική στο αναγνωρισμένου κύρους "Εθνικό Θέατρο Καναδά" στο Μόντρεαλ, πληρώνοντας η ίδια τα δίδακτρα. Είπε στους γονείς της ότι θα δοκιμάσει την υποκριτική για μερικά χρόνια και αν αποτύχαινε, θα επέστρεφε στο σχολείο.

Σύντομα μετά την αποφοίτησή της από το "Εθνικό Θέατρο" το 1993, πρωταγωνίστησε σε μια θεατρική παραγωγή στο Λονδίνο του Οντάριο του Ντέιβιντ Μάμετ, *Oleanna*. Περίπου την ίδια περίοδο, κέρδισε ρόλους σε βιογραφικές τηλεοπτικές ταινίες δύο σημαντικών Κινεζο-Καναδών γυναικών, της συγγραφέως Έβελιν Λάου από το Βανκούβερ στην ταινία *"The Diary of Evelyn Lau"* (Το Ημερολόγιο της Έβελιν Λάου) και της Καναδής δημοσιογράφου Αντριάν Κλάρκσον.

Καριέρα
-------

Η Σάντρα Ο στις Χρυσές Σφαίρες το 2007.
Η Ο έγινε ευρύτερα γνωστή στον Καναδά από τον πρωταγωνιστικό της ρόλο στην Καναδική ταινία *Double Happiness*, για την οποία κέρδισε Genie Award Καλύτερης Ηθοποιού. Μετέπειτα, εμφανίστηκε στην διεθνούς επιτυχία ταινία του 1997 *Bean*, όπου έπαιξε έναν από τους δεύτερους πρωταγωνιστικούς ρόλους, αυτόν της Μπεατρίς, της διευθύντριας δημοσίων σχέδων της γκαλερί. Άλλες Καναδικές παραγωγές συμπεριλαμβάνουν τις *Long Life, Happiness & Prosperity* και *Last Night*, για τις οποίες κέρδισε και πάλι το βραβείο Genie Καλύτερης Ηθοποιού.

Η Ο είναι περισσότερο γνωστή στο Αμερικανικό κοινό από τους ρόλους της στις ταινίες *Under the Tuscan Sun* και *Sideways*. Θεωρεί το *Sideways* μία από τις δύο καλύτερες ταινίες που έχει κάνει μαζί με τη βιογραφική ταινία για την Έβελιν Λάου. Στη λιγότερο γνωστή ταινία *Dancing at the Blue Iguana*, ενσαρκώνει μια ποιήτρια-συγγραφέα στρίπερ, παρουσιάζοντας αρκετές γυμνές χορευτικές σκηνές και λαμβάνοντας τις καλύτερες κριτικές. Στην Αμερικανική τηλεόραση, είναι γνωστή από τον τρέχοντά της ρόλο στην επιτυχημένη ιατρική τηλεοπτική σειρά του ABC *Grey's Anatomy*, για τον οποίο έχει κερδίσει το 2005 Χρυσή Σφαίρα για καλύτερο δεύτερο γυναικείο ρόλο σε μίνι-σειρά και το 2006 Βραβείο Σωματίου Ηθοποιών για καλύτερη ηθοποιό σε δραματική σειρά. Τον Ιούλιο του 2009, έλαβε την πέμπτη συνεχόμενη υποψηφιότητά της για Έμμυ για τη δουλειά της στη σειρά. Τον Αύγουστο του 2013, η Ο ανακοίνωσε ότι ο δέκατος κύκλος της σειράς θα αποτελέσει τον τελευταίο κύκλο για τον χαρακτήρα της.

Η Ο έλαβε εξαιρετικές κριτικές για το ρόλο της ως Ρίτα Γου για έξι κύκλους στη σειρά του HBO *Arli$$*. Για τη δουλειά της σειρά, έλαβε βραβείο NAACP Image για καλύτερη δεύτερη ηθοποιό σε κωμική σειρά και ένα βραβείο Cable Ace για καλύτερη ηθοποιό σε κωμική σειρά. Στο θέατρο, η Ο έχει πρωταγωνιστήσει στις παγκόσμιες πρεμιέρες της παράστασης *Dogeaters* της Τσέσικα Χατζεντορν στο "La Jolla Playhouse" και της παράστασης *Stop Kiss* της Νταϊάνα Σον στο "Public Theater" της Νέας Υόρκης. Είχε αρκετές συμμετοχές στις σειρές *Popular* (1999), *Kung Fu: The Legend Continues*, *Judging Amy*, *Six Feet Under* και *Odd Job Jack*.

Το 2006 συμπρωταγωνίστησε στην ταινία *The Night Listener* ως Άννα, δίπλα στους Ρόμπιν Ουίλιαμς και Τόνι Κολέτ. Στο μοναδικό της audiobook, έπαιξε την Βριτζίτ Ο'Σιογκνεσι σε μια Γκράμμι υποψηφιότητα της νοβέλας *The Maltese Falcon* (2008), στην οποία επίσης συμμετείχαν οι Μαικλ Μάντσεν και Έντουαρτ Χέρμαν. Έχει επίσης δωρίσει τη φωνή της σε ρόλους κινουμένων σχεδίων, συμπεριλαμβανομένων τη φωνή της Πριγκίπισσας Τινγκ Τινγκ στην ταινία *Mulan II* και τη φωνή της Ντούφαχ στην *The Land Before Time XIII: The Wisdom of Friends*.

Η Ο παρουσίασε τα 28α Βραβεία Genie στις 3 Μαρτίου 2008. Το 2009, η Ο έλαβε μέρος στο ντοκυμαντέρ *The People Speak* το οποίο χρησιμοποιήσε δραματικές και μουσικές ερμηνείες γραμμάτων, ημερολογίων και λόγων της καθημερινής ζωής των Αμερικανών, βασισμένο στο *A People's History of the United States* του ιστορικού Χάουαρντ Ζιν. Κατά τη διάρκεια του διαλείμματος των γυρισμάτων της σειράς *Grey's Anatomy* το 2010, η Σάντρα Ο πήρε το ρόλο της Σάρα Τσεν στη Βρετανική εγκληματική δραματική σειρά *Thorne*. Έκανε εντατικά μαθήματα διαλέκτου για να μπορέσει να ενσαρκώσει τον Βρετανικό χαρακτήρα.

Η Ο στην τελετή για το δικό της αστέρι στη Walk of Fame στον Καναδά
Στις 28 Ιουνίου 2001, ανακοινώθηκε ότι η Ο θα λάμβανε το δικό της αστέρι στη "Walk of Fame" στον Καναδά και η τελετή έγινε την 1η Οκτωβρίου στο Θέατρο Έλτζιν στο Τορόντο. Η Ο αποχώρησε από τη σειρά *Grey's Anatomy* μετά το τέλος του 10ου κύκλου.

Προσωπική ζωή
-------------

Η Ο και ο Ελληνικής καταγωγής σκηνοθέτης Αλέξανδρος Πέιν ήταν σε σχέση για πέντε χρόνια. Παντρεύτηκαν στη 1 Ιανουαρίου του 2003, χώρισαν στις αρχές του 2005 και πήραν διαζύγιο στα τέλη του 2006. Το 2007, ξεκίνησε σχέση με τον μουσικό Άντριου Φίθχερστον.

Η Ο είναι αυστηρή χορτοφάγος.

Στις 8 Ιουλίου 2013, η Σάντρα Ο έλαβε το κλειδί της πόλης της Οττάβα στο Οντάριο από τον Δήμαρχο Τζιμ Γουάτσον.

Φιλμογραφία
-----------

### Ταινίες

| Έτος | Τίτλος | Ρόλος | Σημειώσεις |
| --- | --- | --- | --- |
| 1989 | *The Journey Home* |  | Μικρού μήκους |
| 1994 | *Double Happiness* | Τζέιντ Λι | Βραβείο Genie για Καλύτερη Ηθοποιό σε πρωταγωνιστικό ρόλοΕιδικό Βραβείο στο Φεστιβάλ Ταινίών στο Τορίνο (για υποκριτική ερμηνεία) |
| 1995 | *Prey* |  | Μικρού μήκους |
| 1996 | *Cowgirl* |  | Μικρού μήκους |
| 1997 | *Bean* | Μπερνίς Σιήμελ |  |
| *Bad Day on the Block* |  |  |
| 1998 | *Last Night* | Σάντρα | Βραβείο Genie για καλύτερη ηθοποιό σε πρωταγωνιστικό ρόλοΔιεθνές Βραβείο στο Φεστιβάλ Ταινιών για Γυναίκες στο ΒανκούβερΥποψήφιότητα — Βραβείο Chlotrudis για Καλύτερη Ηθοποιό |
| *The Red Violin* | Μαντάμ Μινγκ |  |
| *Permanent Midnight* | Φίλη |  |
| 1999 | *Guinevere* | Σίντυ |  |
| 2000 | *Waking the Dead* | Κιμ |  |
| *Dancing at the Blue Iguana* | Τζασμίν | Βραβείο Καλύτερης Ερμηνείας στο Διεθνές Φεστιβάλ Ταινιών στο Μιλάνο |
| *Three Lives of Kate* | Αφηγήτρια | Μικρού μήκους |
| 2001 | *The Princess Diaries* | Αντιπρόεδρος Γκούπτα |  |
| *The Frank Truth* | Ως εαυτός της | Ντοκυμαντέρ |
| 2002 | *Big Fat Liar* | Κυρία Φίλις Κάλντγουελ |  |
| *Full Frontal* | Τέταρτη απολυμένη υπάλληλος |  |
| *Rick* | Μισιέλ |  |
| *Long Life, Happiness & Prosperity* | Κιν Χο Λουμ |  |
| *Barrier Device* |  | Μικρού μήκους |
| 2003 | Under the Tuscan Sun]] | Πάτι |  |
| *Owning Mahowny* | Παίκτρια Κραπς | Το όνομά της δεν εμφανίζεται στους τίτλους |
| 2004 | *Sideways* | Στέφανι | Βραβείο Κριτικών Boston Society Καλύτερου ΚαστΒραβείο Ένωσης Κριτικών για Καλύτερο ΚαστΒραβείο Κριτικών Phoenix για καλυτερο καστΒραβείο Σωματίου Ηθοποιών για καλύτερη ερμνηνεία από καστ |
| *Wilby Wonderful* | Κάρολ Φεντς | Υποψηφιότητα — Βραβείο Chlotrudis για Καλύτερη Ηθοποιό |
| *Mulan II* | Τινγκ Τινγκ |  |
| *8 Minutes to Love* |  | Μικρού μήκους |
| 2005 | *Hard Candy* | Τζούντι Τοκούντα |  |
| *Break a Leg* | Γιανγκ Τουρκ |  |
| *Cake* | Λουλού |  |
| *3 Needles* | Καλόγρια Μαίρη |  |
| *Sorry, Haters* | Φίλις ΜακΙνταϊαρ |  |
| *Kind of a Blur* | Τζο |  |
| 2006 | *The Night Listener* | Άννα |  |
| *For Your Consideration* | Άτομο Marketing |  |
| 2007 | *The Land Before Time XIII: The Wisdom of Friends* | Ντούφαχ | Μόνο φωνή |
| *Falling* |  | Μικρού μήκους |
| 2008 | *Blindness* | Υπουργός Υγείας |  |
| 2009 | *Defendor* | Δρ. Παρκ |  |
| *The People Speak* | Ως ο εαυτός της | Ντοκυμαντέρ |
| *Quantum Quest: A Cassini Space Odyssey* | Γκαλ 2000 |  |
| 2010 | *Ramona and Beezus* | Κ. Μίχαμ |  |
| *Rabbit Hole* | Γκάμπι |  |
| 2013 | *The Goree Girls* | Βίκυ |  |
| 2014 | *Tammy* | Σούζαν |  |

### Τηλεόραση

| Έτος | Τίτλος | Ρόλος | Σημειώσεις |
| --- | --- | --- | --- |
| 1989 | *Denim Blues* | Γκουέν |  |
| 1992 | *Degrassi High: School's Out* | Σερβιτόρα | Το όνομά της δεν εμφανίζεται στους τίτλους |
| 1993 | *The Diary of Evelyn Lau* | Έβελιν Λάου | Υποψηφιότητα — Βραβείο Gemini για Καλύτερη Ηθοποιό σε πρωταγωνιστικό ρόλο σε δραματική ή μίνι-σειρά |
| 1995 | *If Not for You* |  | 2 επεισόδια |
| *Lonesome Dove: The Outlaw Years* | Μινγκ Λι | 1 επεισόδιο |
| *Cagney & Lacey: The View Through the Glass Ceiling* | Αστυνόμος Άντζελα Λουμ |  |
| 1996 | *Kung Fu: The Legend Continues* | Μάι Τσι | 1 επεισόδιο |
| 1996–2002 | *Arli$$* | ρίτα Γου | Βραβείο CableACE για ηθοποιό σε κωμική σειρά Υποψηφιότητα — Βραβείο NAACP Image για καλύτερο δεύτερο ρόλο σε κωμική σειρά |
| 1999 | *Happily Ever After: Fairy Tales for Every Child* | Μπρίντκραμπ | Μόνο φωνή |
| 2000 | *Popular* | Δασκάλα της Χιουμάνιτι | 2 επεισόδια |
| 2001 | *Date Squad* | Μωρό Άλφα |  |
| *Further Tales of the City* | Μπάμπι Κανετάκα |  |
| *Six Feet Under* | Στάρλετ | Επεισόδιο *"An Open Book"* |
| *Judging Amy* | Ντετέκτιβ Σιέλλι Τραν |  |
| 2001–2002 | *The Proud Family* | Μάρσια Μιτσουμπίσι | 5 επεισόδια |
| 2005–2013 | *American Dad!* | Κέιτι/Χίκο Γιοσίντα | 5 επεισόδια |
| 2005–2014 | *Grey's Anatomy* | Δρ. Κριστίνα Γιανγκ | Χρυσή Σφαίρα για καλύτερη δεύτερη ηθοποιό σε σειρά, μίνι-σειρά ή τηλεοπτική ταινία (2005)Βραβείο Σωματίου Ηθοποιών για καλύτερη ερμηνεία από καστ σε δραματική σειρά (Νίκη 2007, Υποψηφιότητα 2006 και 2008)Βραβείο Σωματίου Ηθοποιών για καλύτερη γυναικεία ερμηνεία σε δραματική σειρά (2005) Υποψηφιότητα — Έμμυ για καλύτερη δεύτερη γυναίκα ηθοποιό σε δραματική σειρά (2005–2009) Υποψηφιότητα — Βραβείο Satellite για καλύτερη δεύτερη ηθοποιό σε σειρά, μίνι-σειρά ή τηλεοπτική ταινία (2005) |
| 2006 | *Odd Job Jack* | Βανέσα | 2 επεισόδια |
| 2006–2007 | *American Dragon: Jake Long* | Σαν Παρκ |  |
| 2008 | *Phineas & Ferb* | Κοπέλα του Δρ. Ντουφενσμλιρτζ | 2 επεισόδια |
| 2009 | *Robot Chicken* | Κέιτ Γουίνσλετ/Σάρα Κόνορ |  |
| 2010 | *Thorne* | DS Σάρα Τσεν |  |
| 2011 | *Sesame Street* | Νεράιδα Κούκι |  |

Παραπομπές
----------

1. ↑  variety.com/2020/tv/news/sandra-oh-to-star-in-netflix-dramedy-series-from-amanda-peet-david-benioff-d-b-weiss-1203510634/.
2. ↑  www.theatreworldawards.org/past-recipients.html.
3. ↑  ggpaa.ca/award-recipients/2019/oh,-sandra.aspx.
4. ↑  (Αγγλικά) www.gg.ca/en/order-canada-recipients-june-2022. Ανακτήθηκε στις 5  Ιουλίου 2022.
5. ↑  «Sandra Oh Biography». *www.goldenglobes.com* (στα Αγγλικά). Golden Globes.
6. ↑  «The Winding Career of Sandra Oh». NPR. 23 Νοεμβρίου 2004. Ανακτήθηκε στις 12 Μαρτίου 2014.
7. ↑  «Sandra Oh Biography». Film Reference. Ανακτήθηκε στις 12 Μαρτίου 2014.
8. ↑  CBCtv (26 Σεπτεμβρίου 2012). «George Tonight: Sandra Oh». You Tube. Ανακτήθηκε στις 12 Μαρτίου 2014.
9. 1 2  «Sandra Oh on the Challenge of Being Korean in Hollywood». *The Chosun Ilbo*. 13 Απριλίου 2007.. Ανακτήθηκε στις 12 Μαρτίου 2014.
10. ↑  «Sandra Oh: "Asians ROCK Month"». *Asia Society*. 30 Απριλίου 2008.. Ανακτήθηκε στις 12 Μαρτίου 2014.
11. ↑  «Sandra Oh Live On Kelly And Michael Talks About Leaving Greys Anatomy». *Kelly and Michael*. 10 Οκτωβρίου 2013. Ανακτήθηκε στις 12 Μαρτίου 2014.
12. 1 2 3  Posner, Michael (12 Μαΐου 2007). «Sandra Oh's Doing Just Fine: Profile». *Toronto Globe and Mail*: σελ. R6-R7. Αρχειοθετήθηκε από το πρωτότυπο στις 2007-05-15.. Ανακτήθηκε στις 12 Μαρτίου 2014.
13. 1 2  Dodge, Brier (18 Ιουλίου 2013). «Sandra Oh receives key to the city». *Ottawa Community News*. Αρχειοθετήθηκε από το πρωτότυπο στις 13 Δεκεμβρίου 2013. Ανακτήθηκε στις 12 Μαρτίου 2014.
14. 1 2  Goldberg, Lesley (13 Αυγούστου 2013). «Sandra Oh to Exit 'Grey's Anatomy' (Exclusive)». *The Hollywood Reporter*. Ανακτήθηκε στις 12 Μαρτίου 2014.
15. ↑  «Awards Ceremony Host biography». Αρχειοθετήθηκε από το πρωτότυπο στις 2012-02-17.. Ανακτήθηκε στις 2014-03-12.
16. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 13 Ιουλίου 2010. Ανακτήθηκε στις 12 Μαρτίου 2014.
17. ↑  «Thorne: Characters: Sandra Oh - Sky1 HD». Sky1.sky.com. Ανακτήθηκε στις 12 Μαρτίου 2014.
18. ↑  «Press Release: Canada's Walk of Fame Announces the 2011 Inductees». Canada's Walk of Fame. 28 Ιουνίου 2011. Αρχειοθετήθηκε από το πρωτότυπο στις 10 Ιουλίου 2011. Ανακτήθηκε στις 12 Μαρτίου 2014.
19. ↑  Bibel, Sara (13 Αυγούστου 2013). «Sandra Oh Will Leave 'Grey's Anatomy' at the End of the Tenth Season». *TV by the Numbers*. Αρχειοθετήθηκε από το πρωτότυπο στις 17 Φεβρουαρίου 2014. Ανακτήθηκε στις 12 Μαρτίου 2014.
20. ↑  Lee, Ken (27 Δεκεμβρίου 2006). «Sandra Oh's Marriage Is Officially Over». People Magazine. Αρχειοθετήθηκε από το πρωτότυπο στις 2014-01-23.. Ανακτήθηκε στις 12 Μαρτίου 2014.
21. ↑  «Sandra Oh is dating Famous Russian Photographer - Sandra Oh Dating and Relationships». Zimbio. Ανακτήθηκε στις 12 Μαρτίου 2014.
22. ↑  «Sandra is vegan !». About.com. Αρχειοθετήθηκε από το πρωτότυπο στις 13 Απριλίου 2014. Ανακτήθηκε στις 12 Μαρτίου 2014.
23. ↑  «Actor Sandra Oh to get Ottawa's Key to the City». CBC. 30 Μαΐου 2013. Ανακτήθηκε στις 12 Μαρτίου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σάντρα Ο** |

* Επίσημος ιστότοπος
* Σάντρα Ο στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 9767175
* LCCN: nr99027111
* ISNI: 0000 0000 7840 0494
* GND: 1071341995
* SUDOC: 126005567
* BNF: cb14212274v (data)
* BIBSYS: 5075030
* MusicBrainz: b7d80db3-e6d8-4512-a595-214422f11d26
* NLA: 41025490
* NKC: pna2006334386
* BNE: XX1696176

 |

 |